Bolesť pri užívaní Norethisteron
Dobrý deň, kvôli dlhej menštruácii a silnému krvácaniu mi pani doktorka predpisala Norethisteron, ale hrozne ma bolí v podburšku hlavne na pravej strane. Môžem si na bolesť dať nejakú tabletku? Napríklad Flector, Ibalgin alebo ak áno, čo by ste mi odporučili, prosím? 
Ďakujem
Dobrý deň
Ďakujeme za Vašu otázku
Pri súčasnom užívaní liekov Flector EP Rapid/Ibalgin a Norethisteron nebola pozorovaná žiadna interakcia. Ich súčasné užívanie je možné.
Pri bolestivej menštruácií a ovulácií je vhodná aj kombinácia liekov s obsahom účinnej látky paracetamol alebo ibuprofén v kombinácií s liekom
Buscopan
alebo
NO-SPA
. Lieky Buscopan a No-SPA majú spazmolytický účinok a uvoľňujú svalstvo vnútorných orgánov, a tým zmierňujú bolesť a kŕče (kŕčové kontrakcie). Na trhu je dostupná kombinácia 2 liečiv paracetamol – analgetikum (proti bolesti) a butylskopolamínium-bromid – spazmolytikum (liek proti kŕčom) v lieku
Panadol FEMINA
. Liek sa používa sa na úľavu pri menštruačných bolestiach a kŕčoch.
Ak bolesť, ktorú popisujete nesúvisí s menštruáciou alebo ovuláciou, odporúčam pri jej pretrvávaní viac ako 3 dni, jej zintenzívnení, alebo celkovom zhoršení zdravotného stavu, kontaktovať lekára.
Prajem pekný zvyšok dňa
S pozdravom, PharmDr. Lucia Kubáňová